तेल की कीमतों में करीब 20 दिनों से कटौती जारी है. गुरुवार को दिवाली के अगले दिन भी पेट्रोल-डीजल के दाम में कटौती की गई है. दिल्ली में पेट्रोल के दाम में 21 पैसे और डीजल में 18 पैसे की कटौती की गई है. इस हिसाब से दिल्ली में अब पेट्रोल 78.21 रुपए प्रति लीटर हो गया है, जब कि डीजल 72.89 रुपए प्रति लीटर हो गया है. वहीं मुंबई में पेट्रोल 83.72 रुपए प्रति लीटर है. यहां पेट्रोल में 20 पैसे और डीजल में 19 पैसे की कटौती की गई है. मुंबई में अब डीजल का रेट 76.38 रुपए प्रति लीटर है.